"ครัวยายจรูญ" เด่นเรื่องเป็ด ร้านนี้ตั้งอยู่ทางขึ้นดอยแม่สลอง ดอยตุง สายเก่า ร้านจะอยู่ก่อนทางขึ้นประมาณ 200 เมตร ทางซ้ายมือ ทางร้านมีที่จอดรถไว้บริการหน้าร้าน บรรยากาศร้านเป็นร้านธรรมดา ไม่ตกแต่งอะไรมากมาย การบริการและความสะอาด ธรรมดา เหมือนร้านทั่วๆ ไปครับ ร้านนี้อย่างที่บอกครับ เด่นเรื่องเป็ด โดยเฉพาะก๋วยเตี๋ยวเป็ด แต่อาหารอย่างอื่นก็ มีบริการด้วยเช่นกัน สำหรับอาหารที่ลองทานนะครับ 

1. ก๋วยเตี๋ยวเป็ด เนื้อเป็ดพะโล้ให้มาพอสมควร เส้นลวกพอดี น้ำซุปไม่เข้มมาก รสชาติโดยรวมพอได้ครับ
2. ข้าวหน้าเป็ด เป็ดย่างเอามาวางบนข้าวสวยร้อนๆ ราดด้วยน้ำราดเนื้อเป็ดกับหนังค่อนข้างแข็ง ส่วนน้ำราดอร่อยครับ 

โดยรวม ร้านนี้อาหารใช้ได้ในบางรายการ แต่ส่วนใหญ่ค่อนข้างธรรมดา ความสะอาดและการบริการ ธรรมดาครับ เพื่อนๆ ผ่านมาลองมาทานกันดูนะครับ !!